tomron87/hebrew-wikipedia-sentences-corpus huggingface dataset:
ברלינגהיים כתב שגרגסון ויליאמס, על מנת להצליח להשיג את הצליל הרצוי, ניצח על תזמורת של 78 כלים ומקהלה של 40 קולות, 20 גברים ו-20 נשים.
בעת ביקורו, ברלינגיים ציין שהשיר שהמקהלה שרה היה חלק משיר נורדי עתיק, באיסלנדית עתיקה.
המטרה בכך הייתה להדגיש את הקטע הראשון בסרט, "לוגאן בזמן" - רצף הסצנות בתחילת הסרט, המציגות את חייו של לוגאן בלמעלה ממאה שנים תוך דקות ספורות.
בתגובה לסגנונו של גרגסון-ויליאמס אמר במאי הסרט, גאווין הוד: "האתגר של הארי הוא לתת לנו קנה מידה אופראי, אבל [מצד שני] גם לשמור את זה [המוזיקה] אינטימי ואנושי.
במוזיקה של הארי יש סוג של ביטחון ושרירים וכוח שהם מאוד שימושיים [לקטעי] פעולה, אבל יש לו גם נשמה אדירה".
ב-31 במרץ 2009, הודלף העתק של הסרט, באורך מלא ובאיכות DVD ללא סימון זמן או סימני מים, ברשת האינטרנט.
הסרט היה שונה במקצת מהסרט הרשמי: העריכה של כמה מהאפקטים שבצילומים בסרט לא נגמרו בעותק, הייתה צורת גופן שונה לכל כותרות הליהוק, והיו אפקטים קוליים חלופיים.
האולפן טען שניתן יהיה לאתר את המקור לדליפה באמצעות סימני הזיהוי הפלילי שעל ההעתק שהודלף.
ה-MPAA, עמותה המאגדת את ששת האולפנים הגדולים בהוליווד ומגינה על זכויותיהם, וה-FBI החלו לחקור את פרשת הדליפה.
האולפן העריך שההעתק שדלף הורד בערך 4,500,000 פעמים עד שהסרט הוקרן בבתי הקולנוע.
בעותק הופיע סימן שלכאורה קישר את ההדלפה ל-"Rising Sun Pictures", חברה אוסטרלית לאפקטים חזותיים שעבדה על הסרט.
בתגובה להאשמה, החברה הכחישה שהיה לה אי פעם עותק מלא של הסרט.
תומאס רוטמן, אחד ממפיקי הסרט, ציין שבגרסה שדלפה חסרות עשר דקות שנוספו במהלך הצילומים בינואר 2009. למרות דבריו של רוטמן, בגרסה הרשמית של הסרט שהוקרנה בבתי הקולנוע אין סצנות נוספות שלא נכללו בהעתק שדלף.
שתי הגרסאות הן באורך של 107 דקות בדיוק, אך למרות זאת במאי הסרט, גאווין הוד, אמר "סוף אחר קיים שבו מופיע הנבל של הסרט".
רוג'ר פרידמן, כתב הרכילות של פוקס ניוז, ערוץ שבבעלותו של תאגיד החדשות פוקס שבבעלותו גם פוקס המאה ה-20, פוטר לאחר שכתב ביקורת על הסרט על בסיס העותק שדלף שהוא הוריד מהאינטרנט.
פרידמן תיאר עד כמה קל היה למצוא ולהוריד את הסרט גם אם המקור הראשוני שהדליף את הסרט כבר לא היה זמין באינטרנט.
המאמר שהוא כתב בטור שלו באתר האינטרנט של חדשות פוקס הוסר מיד.
ב-20 בדצמבר 2011 פורסמה כתבה באתר "עכבר העיר" שדיווחה על כך שנגזרה שנת מאסר על מעלה העותק הפיראטי לאינטרנט, גילברטו סאנצ'ז.
בין החברות שהשתתפו בשיווק הסרט נכללו סבן אילבן, פאפא ג'ונס פיצה וכן חברת מוצרי הגילוח שיק.
גם יו ג'קמן סייע לשווק את הסרט, והופיע כוולברין בפרסומת יש לך חלב?.
בפברואר 2009, הסברו השיקה מארז צעצועים של הסרט הכולל מספר דמויות אקשן פיגר וכפפה עם טפרים נשלפים.
בחודש אפריל, השיקה מארוול סדרת קומיקס חדשה בשם "וולברין: נשק X".
כותב הסדרה, ג'ייסון אהרון, אמר שבעוד שהוא לא הושפע באופן ישיר על ידי הסרט, הסדרה נכתבה עם השפעתם של אנשים שהתעניינו בקומיקס וולברין לאחר שצפו בסרט.
חברת משחקי הווידאו רייבן סופטוור פיתחה משחק וידאו המבוסס על הסרט בעל אותו שם.
המשחק פורסם על ידי אקטיביז'ן-בליזארד, שיתוף הפעולה בין חברות משחקי הווידאו אקטיביז'ן ובליזארד.
מארק גוגנהיים כתב את התסריט של המשחק, ויו ג'קמן, לייב שרייבר ו-will.i.am דיבבו במשחק את הדמויות שהם שיחקו בסרט.
עלילת המשחק חורגת מעלילת הסרט, ומופיעים בו נבלי קומיקס אחרים, שלא הופיעו בסרט.
כמו כן מופיעה במשחק מיסטיק שהופיעה בשלושת סרטי אקס מן האחרים.
מיסטיק מופיעה במשחק אף על פי שלא הופיעה בסרט X-מן המקור: וולברין.
בדצמבר 2009, הוציאה חברת המשחקים ההונג קונגית "הוט טויז" בובת אקשן פיגר של וולברין בגודל של 30 סנטימטר ומפורטת ביותר, המבוססת על דמותו של וולברין כפי שיו ג'קמן גילם אותו בסרט.
"X-מן המקור: וולברין" יצא לאקרנים ב-29 באפריל 2009 בבריטניה, בדנמרק, בדרום אפריקה ובאוסטרליה.
ב-30 באפריל 2009 הוא יצא לאקרנים ב, ב ובישראל.
ב-1 במאי 2009 יצא הסרט לאקרנים בארצות הברית ובקנדה.
באתר הרשמי של הסרט נערכה תחרות כדי לקבוע את המיקום של ההקרנה בבכורה העולמית ב-27 באפריל.
בסופו של דבר, בית הקולנוע "הרקינס" שבטמפה, אריזונה, זכה להקרין את הסרט בבכורה שלו.
היציאה לאקרנים במקסיקו נדחתה עד סוף חודש מאי בשל התפרצות של שפעת החזירים במדינה.
ב-22 באפריל, תשעה ימים לפני פרסום הסרט, פורסם ש-"X-מן המקור: וולברין" הכניס פי שלושה מאשר איירון מן באותה נקודה במחזור המכירות, תשעה ימים לפני תחילת השיווק של הסרט.
במהלך היום הראשון של היציאה לאקרנים באופן נרחב (כאמור לעיל, בהתחלה הסרט יצא במספר מצומצם של מדינות), הסרט הכניס סכום משוער של 35 מיליון דולר, שמתוכם כמעט 5,000,000$ הגיעו מהקרנות בחצות.
ההכנסות של הסרט הביאו אותו למקום ה-16 ברשימת ההכנסות הכי גבוהים לסרט בפתיחה (בהתבסס על כך שמחיר כרטיס היה 22 דולר ובהתחשבות באינפלציה).
הסרט המשיך להיות במקום הראשון ברשימת שוברי הקופות אז עם סכום כולל של 85 מיליון דולר אמריקני.
לאורך שנת 2010, הסרט מוקם במקום החמישי במדד ההכנסות לסרטים שמבוססים על קומיקס, לאחר "ספיידרמן", "X-מן 2", "ספיידרמן 3" ו"איירון מן".
ההכנסות בפתיחה היו נמוכות יותר מאשר בסרט האחרון של הזכיינית, "X-מן: המפלט האחרון" כמו גם "X-מן 2", אך גבוהים יותר מאשר "X-מן", הסרט הראשון בסדרה.
בפתיחה ברחבי העולם סוכמו ההכנסות ל-158,100,000$, נתון שנחשב למאכזב.
פוקס המאה ה-20 טענה שבשווקים מסוימים הסרט הכניס מעט בעיקר בשל ההעתק של הסרט שדלף לאינטרנט במדינות שמתירות הורדה בלתי חוקית.
עם זאת, במאמר "בעיית הפִירָטִיוּת" במגזין "סקרין אינטרנשיונל", מבקר הקולנוע ג'ון הייזלטון הטיל ספק בהסבר זה.
הייזלטון כתב שבעיית ההורדות החמורה ביותר הייתה באזורים שהייתה בהם התפרצות של שפעת החזירים ואזורים אחרים כלל לא הושוו.
הסרט אמנם קיבל ביקורות שליליות מהמבקרים, אך השיג הצלחה כלכלית בקופות.
לפי בוקס אופיס מוג'ו, "X-מן המקור: וולברין" גרף כ-179,883,157$ בארצות הברית ובקנדה.
ב-15 בספטמבר 2009, פורסם "X-מן המקור: וולברין" בפורמט DVD ובפורמט Blu-ray.
הדיסק השני בסט כלל עותק דיגיטלי של הסרט.
בנוסף, וול מארט מכרה סט בלעדי של שלושה דיסקים שכלל גם עותק DVD רגיל של הסרט.
סט ה-DVD יצא בשני דיסקים במהדורה מיוחדת הכוללת את שתי הפרשנויות לסרט, הריאיון עם סטן לי ולן ויין, הסרטון על מקורותיו של וולברין, הסצנות שנמחקו והחלופיות, וכן פרסומת נגד עישון מטעם ה-PSA.
הדיסק השני הכיל עותק דיגיטלי של הסרט.
כמו כן יצאה גרסה של הסרט על דיסק DVD יחיד שכללה את הסרט, הסרטון על מקורותיו של וולברין ופרסומת נגד העישון מטעם ה-PSA.
הסרט רשם את שיא כל הזמנים במכירת והשכרת עותקים של הסרט למדיה ביתית.
הוא מכר מעל 3,000,000 עותקים של הסרט ו-850,000 עותקים מתוכם היו בפורמט של Blu-ray.
בששת שבועות המכירה הראשונים נמכרו 3.79 מיליון עותקים של הסרט שהניבו רווח של $64,270,000.
"X-מן המקור: וולברין" קיבל ביקורות שליליות באופן כללי.
לפי Rotten Tomatoes, אתר דירוג לסרטים על בסיס הביקורת עליהם, הסרט הוא בעל דירוג טריות של 37% בהתבסס על 246 ביקורות.
האתר מוסיף ש"אף על פי שיו ג'קמן נותן את הכל, הוא לא יכול לעזור ל-"X-מן המקור: וולברין" להתגבר על הקלישאה הנפוצה של תסריט שמתבסס על סיפור מוכר".
סרטים נותן לסרט ציון "C+" בהתבסס על ממוצע של 13 ביקורות.
ריצ'רד קורליס מהמגזין TIME התייחס למעמדו של הסרט בין שאר הסרטים של מארוול, ואמר כי הוא "בסדר, לא גדול, הסרט של מארוול מספר את סיפורו מוקדם של מנהיג X-מן, ומנסה להביא אותו לשיא בחיבור מושלם עם התחלתה של הטרילוגיה הידועה".
לדבריו, "מיתולוגיית גיבורי על יכולה להיות כל כך מסובכת [עד] שרק ילד קורא-קומיקסים בודד יכול להבין את הכל".
ג'יימס מולינגר מהמגזין GQ התייחס גם למבנה של הסיפור באומרו שהסרט "מנסה להסביר בגמלוניות את מקורותיו של ג'יימס [האולט], המכונה גם וולברין, [דבר] שבתבונה התייחסו [אליו] בקצרה בסאגת X-מן המקורית.
בעשותו כן, הוא יוצר עלילה סתמית למדי ומלאה בחורים".
לו לומניק מהעיתון ניו יורק פוסט היה חיובי יותר בביקורת שלו כלפי "המקור", לפיה "למרבה המזל, לג'קמן יש התאמה עם שרייבר, ומי יכול ללגלג על המיטב שלהם וניבים שמולבשים היטב.
לשניהם יש שלושה קרבות מרהיבים יחד לפני שהם נלחמים נגד אויב אימתני מעל כור גרעיני".
פיטר ריינר, הכותב של "Christian Science Monitor", שיבח אף הוא את משחקו של ג'קמן, ואמר: "יו ג'קמן מוכיח שניתן להשתנות במאמץ מאדם ששר ורוקד בטוקסידו בטקס האוסקר לפרא אדם עם טפרי אדמנטיום וזעם שמשתולל בטירוף".
קלאודיה פואיג מהעיתון USA Today מחשיבה את הסרט כ"עשוי היטב, עם פעולה מרהיבה ושנינות שנשזרים כאחד".
רוג'ר איברט נתן לסרט שני כוכבים מתוך ארבעה, והביע את דעותיו על הדמות הראשית: "למה שיהיה אכפת לי מהבחור הזה?
הוא לא מרגיש שום כאב ושום דבר לא יכול להרוג אותו, אז הוא למעשה משמש כמכשיר לקטעי פעולה בסיפור".
ג'יימס בררדינלי נתן לוולברין שניים וחצי כוכבים מתוך ארבעה, וכתב שסצנות הפעולה נעשו בכישרון אבל שהן לא בלתי נשכחות.
ביחס להתמודדותו של הסרט עם עברו של וולברין הוא כתב "מעט יצירתיות באה לידי ביטוי בדרך שהפערים מולאו", ומוסיף שהגילויים על עברו של וולברין גרמו לוולברין להיות "מרתק פחות".
בהמשך גיברון כותב: "כל סוף שמשאיר כמה דמויות בלתי מוסברות ולא צפויות לא באמת נותן את התמורה הבידורית המלאה".
לגבי וולברין בהקשר של סדרת סרטי X-מן, טום צ'ריטי מה-CNN כתב: "שמיש אבל מיותר מטבעו.
הסרט "וולברין" מספיק רק כדי לשמור על זיכיון X-מן מחובר למכונת הנשמה, אבל יוצרי הסרט יצטרכו לבוא עם כמה שינויים אבולוציוניים [בתסריט] בקרוב או שהסדרה תיכשל".
סקוט מהניו יורק טיימס כתב ש"'X-מן המקור: וולברין' כנראה מצליח לנצל את הפופולריות של הסרטים הקודמים, אבל הוא הראיה העדכנית ביותר לכך שסרטי גיבורי על סובלים מחוסר רציני בדמיון".
בנימה שלילית יותר, פיליפ פרנץ' כתב באובזרבר שסרט "משעמם, מרסק עצמות, עם אפקטים מיוחדים" הוא "עניין רק לחובבי הארדקור שכבר בטח קראו את הכל בקומיקסים של מארוול".
אורלנדו פארפיט מ-IGN (בריטניה) שיבח את ההופעות של השחקנים ואת סצנות פעולה, אך ציין שהסרט היה בלתי מפותח: "יש זמן מהנה עם "וולברין", אבל גם זה לא מספק במקצת".
סקוט מנדלסון מהפינגטון פוסט נתן לסרט ציון "D", וציין כי "וולברין היה הדמות הראשית של בסרטים [של סדרת X-מן], למדנו כבר את כל מה שאנחנו צריכים לדעת מהסרטים בזיכיון".
מנדלסון הוסיף כי "המידע הנוסף שניתן כאן בעצם משמש כדי להפוך את דמותו של לוגאן / וולברין לפחות מעניינת".
ב"עכבר העיר" נמתחה ביקורת על כל צדדיו של הסרט.
כמו ביקורת דומות, גם בעכבר העיר הוטחה ביקורת על העלילה החלשה: "כמעט שום דבר לא עובד ברמת העלילה.
נראה כאילו מישהו תלש דפים חשובים מכמה וכמה ספרי קומיקס, ואז הרכיב מהם קולאז' חסר פשר ולא שלם בעליל".
בנוסף, ובשונה מביקורות אחרות, נמתחה ביקורת גם על קטעי האקשן שבסרט: "האקשן בסרט גרנדיוזי במובן של מוגזם, מזויף כמו סינתיסייזר, חסר אופי ונטול רגעי ואו בכל 107 דקותיו של הסרט".
הביקורת על הסרט באתר "עין הדג" הייתה שלילית ברובה.
התסריט ספג ביקורת שלילית במיוחד: "הדבר הבולט ביותר בסרט, עוד לפני שמגיעים לאקשן, הוא איכותו הירודה בצורה בלתי נסלחת של התסריט.
הביטוי הראשון לכך הוא מגפת הקלישאות שמכה כמעט בכל שורה".
ביחס לאפקטים ולצילום בסרט נכתב: "במרבית הסצנות האפקטים היו עשויים היטב ואף אמינים, אך דווקא בגלל זה בלטו מספר קטעים חלשים, בהם טפריו של וולברין נראים כאילו הודבקו לידיו בדבק פלסטי...
רוב סצנות האקשן בסרט מקוטעות למשעי, מצולמות מקרוב מדי ועם תנועות מצלמה תזזיתיות, עד שמתקבל אפקט "בליל הצבעים" החביב כל כך על במאים שלא יודעים לצלם אקשן".
בשורה התחתונה הביקורת סיכמה: "אם תבצעו את הנמכת הציפיות המתאימה – כלומר, לא תצפו לדמות של וולברין כפי שאנחנו מכירים אותה, לא תקשיבו לאף מילה שיוצאת לדמויות מהפה, ותיקחו מראש כדור נגד מחלת ים...
תישארו עם סרט שבהחלט ניתן ליהנות בו.
אמנם אי אפשר להמלט מהתחושה שעם קצת יותר תעוזה אפשר היה ליצור מאותם החומרים בדיוק סרט טוב בהרבה, אבל בסך הכל סצנות האקשן מגוונות ומרובות, האפקטים טובים רוב הזמן, ויו ג'קמן כוולברין בהחלט שעיר והטפרים שלו בהחלט ממתכת".
בחודש ספטמבר 2009, העריך גאווין הוד שיהיה המשך ל-"X-מן המקור: וולברין" ושעלילתו תתרחש ביפן.
בסוף הסרט הראשון, לאחר רשימת הקרדיטים, ניתן רמז לכך כאשר לוגאן שותה בבר ביפן.
בהתחלה נקבע שדארן ארונופסקי יביים את הסרט, אך עקב חוסר רצונו של ארונופסקי לשהות מחוץ לביתו זמן רב הדבר לא יצא לפועל.
אולפני פוקס החליטו להאיץ את הפקתו של הסרט בשל רעידת האדמה שהתחוללה בסנדאי.
לאחר פרישתו של ארונופסקי, נבחר ג'יימס מנגולד לבמאי הסרט.
ב-27 ביוני 2011, אמר ג'קמן בראיון שיתחילו לצלם את הסרט באוקטובר הקרוב.
בספטמבר 2011, נדחו הצילומים לאביב 2012 כדי שג'קמן יוכל לשחק בסרט "עלובי החיים".
בין המקומות שבהם יצולם הסרט נכללים ונקובר וטוקיו.
תאריך היציאה לאקרנים של הסרט נקבע ל-26 ביולי 2013.
"אקס-פורס" היא קבוצה בדיונית של גיבורי-על מוטאנטים המופיעה בחוברות הקומיקס אקס-מן ביקום מארוול קומיקס.
הופעתה הראשונה הייתה בחוברת New Mutants #100 מאפריל 1991, והיא נוצרה על ידי הכותב פביאן ניצ'זה והמאייר רוב לייפלד.
קבוצת אקס פורס המקורית היא גלגולה החדש של קבוצת המוטאנטים החדשים משנות ה-80. הקבוצה הונהגה בידי קייבל, והיא קבוצה יותר מיליטנטית ואגרסיבית מהאקס-מן.
סדרת החוברות זכתה להצלחה בתחילת שנות ה-90, אולם פופולריותה ירדה עם עזיבתו של ליפילד.
עקב כך, חברת מארוול ערכה מספר שינויים בשנים 1995 ועד 2001, מה שהוביל להצלחה יחסית.
ירידה במכירות החוברות הביאו לשכתוב מחודש של הקבוצה בשנת 2001 תחת חברי קבוצה חדשים - מוטאנטים צעירים בעלי אינטרס אישי אשר נאספו על ידי תאגיד כדי להפוך לידוענים תחת השם אקס פורס.
מיני-סדרה בת שש חוברות משנת 2004 איחדה מחדש את קבוצת אקס פורס המקורית תחת כתיבתו ואיורו של ליפילד.
במהלך סיפור הקרוסאובר "אקס-מן: תסביך משיח" של שנים 2007–2008, הוקמה קבוצה חדשה תחת הנהגתו של וולברין, אשר פעלה כצוות תקיפה מיוחד.
בפברואר 2008 החלה הרצה מחודשת בכיכובה של הקבוצה ובכתיבתם של קרייג קייל וכריסטופר יוסט, אשר נמשכה עד לאירועי "אקס-מן: הביאה השנייה" בספטמבר 2010. סדרת החוברות החלה בהרצה מחודשת נוספת באוקטובר 2010 תחת השם Uncanny X-Force, וחברי הקבוצה כללו את וולברין, פסיילוק, דדפול, ארכאנג'ל, פנטומאקס ואווה.
הרצת החוברות הסתיימה בגיליון מספר 35 ב-2012, ובד בבד עם תחילתו של הכרך השני כחלק מהאתחול המחודש של חברת מארוול, פורסמה בדצמבר 2012 סדרת חוברות חדשה בשם Cable and X-Force, שבה קייבל אוסף קבוצה חדשה הכוללת את קולוסוס, דומינו, פורג', דוקטור נמסיס ובהמשך גם את בום-בום.
מיולי 2013 ועד מרץ 2014, מארוול קומיקס השיקה מחדש את קבוצת Uncanny X-Force תחת הנהגתן המשותפת של סטורם ופסיילוק והיא כללה את ספיירל, קלאסטר, פאק, בישופ ופנטומאקס.
נכון להיום פועלת קבוצתו המקורית של קייבל בהנהגתה של הופ סאמרס, והיא כוללת את דומינו, פסיילוק, דוקטור נמסיס ומארו.
לקבוצה לא היו הרבה אזכורים בעיבודים אנימטיביים וקולנועיים.
הקבוצה הוזכרה לראשונה בסדרת אנימה שהופקה על האקס-מן בשנת 2011. כחלק מסרטי האקס-מן, אולפני פוקס המאה ה-20 הודיעו ביולי 2013 על פיתוחו של סרט קולנוע המבוסס על הקבוצה.
ג'ף וודלו נרתם לכתוב את התסריט, בעוד לורן שולר דונר תפיק את הסרט.
בסרט דדפול 2, דדפול מקים צוות וקורא לו אקס-פורס.
"אקס-פקטור" היא קבוצה בדיונית של גיבורי-על מוטאנטים המופיעה בחוברות הקומיקס אקס-מן ביקום מארוול קומיקס.
הקבוצה המקורית הופיעה לראשונה בחוברת X-Factor #1 מפברואר 1986, ונוצרה על ידי הכותב פביאן ניצ'זה והמאייר רוב לייפלד.
חברי הקבוצה בראשיתה כללו את חמשת חברי קבוצת אקס-מן המקורית (סייקלופס, מארוול גירל, אייסמן, חיה ואנג'ל).
הופעתה האחרונה של הקבוצה המקורית הייתה בחוברת X-Factor #70 מספטמבר 1991, ולאחר "סאגת האי מיואר", חברי הקבוצה שבו למקומם הראוי באקס-מן.
סדרת אקס-פקטור החלה בהרצה מחודשת כקבוצה הנתמכת על ידי ממשלת ארצות הברית החל מאוקטובר 1991 (X-Factor #71) ועד ספטמבר 1998 (X-Factor #149).
דמויות משנה רבות מיקום האקס-מן חברו לקבוצה עד לפירוקה.
בשנת 2002, מיני-סדרה בת ארבע חוברות תיארה חקירה אותה ביצע כוח משימה לזכויות המוטאנטים על תאוריית קשר לרציחתם של מוטאנטים בידי קבוצות שנאה.
בנובמבר 2004 הוקמה סוכנות בילוש תחת השם אקס-פקטור חקירות, תחת מנהיגותו של ג'יימי מדרוקס.
במיתוג מחדש "מארוול עכשיו!" החלה לפעול קבוצת אקס-פקטור חדשה המנוהלת בידי תעשיות סרבאל, וחברים בה פולאריס, גמביט, קוויקסילבר, סייפר, וורלוק, דיינג'ר ודיקיי.
קבוצת "אקס-פקטור חקירות" נוספת החלה לפעול בשנת 2020 כחלק מסדרת חידוש כותרי האקס-מן, "שחר אקס".
את הקבוצה מנהיג נורת'סטאר וחברים בה פולאריס, דאקן, פרודיג'י, פרסטיג' ואיי-בוי, שעליהם לחקור את נסיבות מותם של מוטאנטים שונים אחרי הקמת אומת המוטאנטים על האי קרקואה.
סדרת החוברות "אקס-פקטור" החלה בהרצה בשנת 1986, כאשר חבריה כוללים את חמשת חברי האקס-מן המקוריים.
סייקלופס - סקוט סאמרס הוא מנהיג השטח של האקס-מן לשעבר, מסוגל לירות מטחי אנרגיה מעיניו.
ג'ין גריי (מארוול גירל) - אהובתו של סייקלופס, בעלת יכולת טלפתית וטלקינטית.
חיה - ד"ר הנרי "האנק" מק'קוי הוא מדען גאון בעל יכולות חייתיות.
אייסמן - רוברט "בובי" דרייק הוא הבדחן של החבורה, בעל יכולות הקפאה.
אנג'ל - וורן וורתינגטון השלישי הוא מיליונר, בעל יכולת תעופה באמצעות שתי כנפיים גדולות.
במקום לסיים את הרצת הסדרה, חברת מארוול שכרה את הכותב פיטר דייוויד כדי ליצור מחדש את הקבוצה עם חברים חדשים, שהיו בני בריתם של האקס-מן.
קבוצת אקס-פקטור החדשה עבדה עבור הפנטגון, ומערכת היחסים בין חברי הקבוצה לממונים עליהם הייתה טעונה ומורכבת.
האבוק - אלכס סאמרס הוא חבר אקס-מן לשעבר ואחיו של סייקלופס שמסוגל לתמרן קרניים קוסמיות שלעיתים קשות לשליטה.
פולאריס - לורנה דיין היא אהובתו של האבוק וחברת אקס-מן לשעבר שמסוגלת לשלוט במגנטיות.
המשוכפל - ג'יימי מדרוקס הוא מוטאנט בעל יכולת לשכפל את עצמו בנגיעה.
הוצעה לו בעבר הצטרפות לאקס-מן, אך הוא סירב לטובת מרכז מחקר באי מיואר.
קוויקסילבר - פייטרו מקסימוף הוא חבר האוונג'רס ואחוות המוטאנטים לשעבר, בעל יכולות מהירות על-אנושית ומזג חם.
סטרונג גאי - גואידו קרוסלה הוא מוטאנט שמסוגל לתעל חזרה אנרגיה קינטית שמופנה כלפיו, מה שהופך אותו להר אדם שרירי ומוצק.
וולפסביין - ריין סינקלר היא חברת המוטאנטים החדשים לשעבר, שמסוגלת לשנות את צורתה ליצור דמוי זאב.
ולרי קופר - סוכנת ממשלת ארצות הברית שהפכה לאשת הקשר של הקבוצה עם הממשל.
מיני-סדרה בת ארבע חוברות החלה בהרצה בשנת 2002. המיני-סדרה התמקדה בכוח משימה מיוחד שהוקם בידי הממשלה כדי לשמור על זכויות המוטאנטים.
חברי הקבוצה היו בני אדם שחקרו פשעי שנאה נגד המוטאנטים וגילו תאוריית קשר אנטי-מוטאנטית פנימית בתוך הקבוצה.
מיני סדרה זו התמקדה במוטאנטים כמטפורה למיעוט אתני.
אקס-פקטור חקירות היא סוכנות בילוש שמנוהלת בידי ג'יימי מדרוקס, שנודע בעבר בתור המשוכפל.
הצוות המקורי כלל את ג'יימי, את חברו הטוב גואידו קרוסלה (סטרונג גאי) ואת ריין סינקלר (וולפסביין).
לאחר מאורעות "בית אם", מדרוקס זכה בחידון מי רוצה להיות מיליונר?
והונו עזר לו לגייס חברים נוספים מתאגיד אקס לשעבר, ביניהם נמנים סיירין ואם.
מדרוקס גייס את ריקטור לאחר שחברי קבוצתו עצרו אותו מלהתאבד בגלל אובדן כוחותיו המוטאנטים באירועי "בית אם".
ליילה מילר שהייתה ילדה באותו זמן הצטרפה מיוזמתה ושאר חברי הקבוצה נאלצו לקבל אותה כי היא הייתה שימושית ומפני שהיא הייתה יתומה וסבלה מאלימות בבית היתומים שבו היא חיה.
מאוחר יותר הצטרפו לקבוצה גם לונגשוט, דרווין, שאטרסטאר, פיפ הטרול, האבוק ופולאריס.
סדרת חוברות "אקס-פקטור" החלו בהרצה מחודשת כחלק מאירועי "שחר אקס".
הקבוצה החדשה חוקרת מקרים בהם מוטאנטים נעלמו או נחשבו למתים, ומיועדים לתחייה מחודשת בידי האי התבונתי קרקואה.
נורת'סטאר (ז'אן-פול בובייה) - מנהיג הקבוצה וחבר קבוצת אלפא פלייט לשעבר, בעל כוחות של מהירות על-אנושית.
אורורה (ז'אן-מארי בובייה) - אחותו התאומה של נורת'סטאר, בעלת כוחות דומים לשלו.
פולאריס (לורנה דיין) - חברה וותיקה של קבוצת אקס-פקטור בעלת הכוחות לשליטה במתכות.
פרסטיג' (רייצ'ל סאמרס) - מווטאנטית בעלת כוחות טלקינזיס וטלפתיה מעתיד דיסטופי.
דאקן (אקיהירו) - בנו של וולברין, בעל כוחות דומים לאלה של אביו.
פרודיג'י (דייוויד אליין) - חבר לשעבר של האוונג'רס הצעירים ותלמיד של מכון אקסבייר שמסוגל לחקות יכולות אחרים.
איי בוי (טרבור הוקינס) - מוטאנט צעיר עם עיניים מרובות בכל חלקי גופו.
אקס-מן האפלים היא קבוצה בדיונית של נבלי-על מוטאנטים שהופיעה בחוברות הקומיקס אקס-מן ביקום מארוול קומיקס.
הופעתה הראשונה הייתה בחוברת Uncanny X-Men #513 מספטמבר 2009, והיא נוצרה על ידי הכותב מאט פרקשן והמאייר טרי דודסון.
את הקבוצה הקים נורמן אוסבורן במהלך אירועי "שלטון אפל" כמענה לקבוצת אקס-מן, וחברי הקבוצה כללו את מיסטיק, המלכה השחורה, דארק ביסט, מימיק, אומגה, נאמור, דאקן והצמד מסווה ופגיון.
ב-6 באפריל 2009, כחלק מכנס קומיק-קון, נאמר כי לקבוצת אקס-מן האפלים לא תהיה סדרת סולו אם כי הם יהיו גורם משפיע ומרכזי באירוע הקרוסאובר Uncanny X-Men של אקס מן.
ב-16 באפריל 2009 הוסבר באתר Comic Book Resources כי למעשה הרעיון מאחורי האירוע Uncanny X-Men הוא ליצור שתי קבוצות, האוונג'רס האפלים של נורמן אוסבורן ואקס-מן האפלים של אמה פרוסט.
גם מיסטיק וגם דארק ביסט לא הצטרפו בתחילה לקבוצה.
במאי 2009 אישר כותב הקומיקס ג'ייסון אהרון כי מיסטיק תיקח חלק במיני-סדרה Dark X-Men: The Beginning, אך לא אמר כי תצטרף לאקס-מן האפלים..
כך גם לגבי דמותו של דארק ביסט.
מעולם לא אושר כי הקבוצה למעשה התפרקה, אם כי מאז סוף 2009 הם המעיטו להופיע עד שלבסוף אינם מופיעים כקבוצה כלל וכלל.
היות שאוסבורן נפל משלטונו באירועי "מצור", יש להניח כי הקבוצה התפרקה.
כחלק מאירועי Fall of X של שנת 2023, תחל הרצתו של כרך שני בסדרת החוברות, ובהם מדלין פריור תאסוף קבוצת "אקס-מן אפלים" משלה שתכלול גם את האבוק, ארכאנג'ל, גמביט, עזאזל, זירו, אלברט ואמפלייט.
The X Factor (אקס פקטור) ישראל, או אקס פקטור לאירוויזיון החל מעונתה הרביעית, היא תוכנית מציאות מוזיקלית ישראלית העוסקת בחיפוש אחר הכישרון הבא בעולם המוזיקה של ישראל ומופקת על ידי "אבוט המאירי".
התוכנית בישראל מבוססת על הפורמט של התוכנית "The X Factor", שנוצרה על ידי סיימון קאוול והחלה את שידוריה בספטמבר 2004 בבריטניה.
פירוש שם התוכנית הוא אותו גורם עלום (X) אשר יוצר כוכב מוזיקלי.
התוכנית נחשבת לאחת מתוכניות המציאות המובילות בטלוויזיה בישראל, וזכתה בפרס האקדמיה הישראלית לטלוויזיה 2013.
שופטי התוכנית בעונות 1–3 הם: רמי פורטיס (בעונה הראשונה והשנייה), משה פרץ, עברי לידר, שירי מימון וסאבלימינל (בעונה השלישית).
בניגוד לפורמט התוכנית בשאר העולם, בישראל כל צוות השיפוט מורכב מזמרים ולא מאנשי התעשייה המוזיקלית בישראל.
האודישנים לעונה הראשונה החלו ב-5 במרץ 2013. במאי 2013, נבחרה הדוגמנית בר רפאלי להנחות את התוכנית.
באוגוסט 2013, נבחרה מור סילבר להיות כתבת הדיגיטל של התוכנית.
בנוסף נבחר עידו דנקנר לכתב השטח של התוכנית "מבזק ה-X".
באוקטובר 2013, פורסם כי הזמר חן אהרוני ינחה את "מבזק ה-X" בזכיינית "רשת", ערוץ 2. התוכנית מלווה את האקס פקטור ומביאה למסך את כל הרגעים הגדולים מאחורי הקלעים וברחבי הרשת.
התוכנית עלתה לשידור בישראל ב-26 באוקטובר 2013, ובו פרק הבכורה של העונה זכה לכ-40% אחוזי רייטינג, התוכנית שודרה בערוץ 2 אצל זכיינית השידור רשת בעונה הראשונה זכתה רוז פוסטאנס מנבחרת הבוגרים של שירי מימון, למקום השני הגיעה עדן בן זקן מנבחרת הבנות של רמי פורטיס.
העונה השנייה עלתה לשידור ב-13 ביוני 2015, ובגמר שנערך ב-5 בספטמבר 2015 זכתה המתמודדת דניאל יפה מקטגוריית הבוגרים של רמי פורטיס.
העונה השלישית עלתה לשידור ב-18 באוקטובר 2017, תחילה בערוץ 2 ולאחר מכן ברשת 13 החדש, שעלה ב-1 בנובמבר.
בעונה זו הצטרף לפאנל השופטים הראפר סאבלימינל, במקומו של רמי פורטיס שעזב.
בגמר שנערך ב-30 בינואר 2018 זכתה המתמודדת עדן אלנה מקטגוריית הצעירים של עברי לידר.
ב-23 בדצמבר 2020 פורסם כי סיימון קאוול, יוצר הפורמט אקס פקטור, יצטרף לצוות השופטים בעונה הרביעית של אקס פקטור ישראל.
ב-30 במאי 2021, פורסם כי קאוול ביטל את השתתפותו בתוכנית.
שופטי העונה הרביעית היו אביב גפן, נטע ברזילי, רן דנקר, מירי מסיקה ומרגלית צנעני ואת העונה הנחתה לירון ויצמן.
ב-6 באפריל, תאגיד השידור הישראלי הכריז כי רשת 13 והתוכנית אקס פקטור ניצחו במכרז לבחירת הנציג לתחרות האירוויזיון.
אודישנים של המפיקים (לא נכנסים לשידור וקובעים מי יעבור לאודישן אצל השופטים)
אודישן אצל השופטים מול קהל
אודישנים פתוחים נערכים לכולם כמה חודשים לפני עליית התוכנית.
רק מי שעבר שלושה אודישנים בפני המפיקים יכול לעבור ולהופיע באודישן הבא מול השופטים ומול קהל גדול של 10,000 אנשים בהיכל נוקיה.
התוכניות הראשונות בכל עונה כוללות את פרקי האודישנים עם השופטים בהם מופיעים המשתתפים הטובים ביותר, הגרועים ביותר והמוזרים ביותר.
רק כאשר שלושה שופטים ומעלה מצביעים לו עובר המתמודד לשלב הבא, שלב מחנה האימונים.
80 מתמודדים העפילו לשלב מחנה האימונים ורק רבע מתוכם יעלו לשלב הבא.
לאחר פינוי ראשון חצי מהם הולכים הביתה.
לאחר מכן הם שרים בקבוצות, ולאחר מחנה האימונים נותרים המתמודדים, 20 במספר ואשר יחולקו לארבע קטגוריות: קטגוריית הבנים, קטגוריית הבנות, קטגוריית הלהקות וקטגוריית הבוגרים.
בעונה השלישית 80 מתמודדים העפילו למחנה האימונים, כאשר הוא מתחיל משלב הקבוצות, ללא שלב הסולו.
לאחר מיפוי של חצי מהמתמודדים, כל 40 המתמודדים שנשארו יחולקו לארבע קטגוריות: קטגוריית הבנים, קטגוריית הבנות, קטגוריית הלהקות, ובפעם הראשונה לקטגוריית הצעירים.
40 המתמודדים אשר עברו את מחנה האימונים מתחלקים לקטגוריות 10 בכל קבוצה.
שם יגלו מי יהיה השופט שלהם.
בשלב הכיסאות יעלו כל הקטגוריות לשיר, כל אחת בתורה, כשעל הבמה 5 כיסאות.
כל מתמודד מהקטגוריה שנבחרה ישיר בתורו, והשופט שלו יחליט האם לתת לו כיסא, או שלהדיח אותו ישר אחרי הביצוע שלו.
גם אם המתמודד קיבל כיסא, המקום שלו בשלב הבא לא מובטח, כי השופט שלו יכול לתת את הכיסא שלו למתמודד אחר.
רק כאשר כל הקטגוריה תסיים לשיר, 5 המתמודדים שיושבים על הכיסאות יעפילו לשלב בתי השופטים, ואילו 5 המתמודדים שלא קיבלו כיסא, יודחו.
20 המתמודדים אשר עברו את מחנה האימונים מתחלקים לקטגוריות 5 בכל קבוצה.
בבתי השופטים מגלים בפנים מי השופט שיהיה מדריכם האישי ע"פ הקטגוריות שנקבעות באקראיות לכל שופט על ידי ההפקה.
לבסוף לאחר ביצוע שני שירים, נבחרים 3 מתמודדים מכל קטגוריה שיעלו לשלב ההופעות החיות.
20 המתמודדים אשר עברו את שלב הכיסאות מתחלקים לקטגוריות 5 בכל קבוצה.
המתמודדים יבצעו שיר אל מול השופט שלהם, ולאחר הביצועים של כל המתמודדים, נבחרים 3 מתמודדים מכל קטגוריה שיעלו לשלב ההופעות החיות.
שלב ההופעות החיות ומופעי הגמר
המתמודדים הסופיים לוקחים חלק בהופעות המשודרות בשידור חי.
השלבים הסופיים מכילים הופעות חיות של המתמודדים מול השופטים ומול קהל.
הקהל מצביע למתמודד האהוב עליו בזמן אמת, ולאחר מכן מודיעים על תוצאות הצבעת הקהל.
שני המתמודדים שקיבלו את מספר ההצבעות הנמוך ביותר, מתמודדים ראש בראש בשיר הצלה שלבסוף אחד מהם הולך הביתה.
העונה הראשונה יצאה לדרך בישראל ב-26 באוקטובר 2013 וניגמרה ב-15 בינואר 2014. השופטים הם: רמי פורטיס, שירי מימון, משה פרץ ועברי לידר.
הזוכה בעונה היא רוז פוסטאנס, מתמודדת פיליפינית.
נבחרת העונה שהגיעה לשלב הופעות החיות
מקרא צבעים: הזוכה מקום שני מקום שלישי
קטגוריה (מנטור/ית)מתמודדיםלהקות (עברי) האחיות כרקוקלי טומי ויאן פיוז'ןבנים (משה) אורי שכיב בן גולן יהב טווסיבנות (פורטיס) עדן בן זקן ענבל ביבי תמר פרידמןבוגרים (שירי) אבישחר ג'קסון נטע רד רוז פוסטאנס
בתום שלב מחנה האימונים הודחו מספר בנים, אך כמה רגעים לאחר שהודחו נקראו חלקם לשוב לבמה.
המתמודדים הם: עידן טמלר, אדיר טוב, נדב קרני, גוסטבו קיניונס ויוהאן בוכניק.
השופטים החליטו לא לוותר על המתמודדים ולהעבירם בכל זאת לשלב בתי השופטים כלהקה שהפכה בהמשך ל"להקת פיוז'ן".
השיר "תביני", שכתב, הלחין ושר אורי שכיב הן בשלב האודישנים והן במהלך התחרות, יצא בשבוע הגמר כסינגל לרדיו.
העונה השנייה יצאה לדרך ב-13 ביוני 2015 וניגמרה ב-5 בספטמבר 2015. גם את העונה הזו הנחתה בר רפאלי והשופטים הם רמי פורטיס, שירי מימון, משה פרץ ועברי לידר.
הזוכה בעונה היא דניאל יפה, מנבחרת הבוגרים של רמי פורטיס, בעונה הזו היו באותה הקטגוריה גם מתמודדים צעירים.
נבחרת העונה השנייה שהגיעה לשלב ההופעות החיות
מקרא צבעים: הזוכה מקום שני מקום שלישי מקום רביעי
קטגוריה (מנטור/ית)מתמודדיםלהקות (משה) After the Sun עידו ועטרה Close upבנים (עברי)יוסי שטרית בן גולדשטיין אלמוג קריאףדודו איבגיבנות (שירי) אנה טימופיי טל גינת הדר ליבוגרים (פורטיס) דניאל יפה ליבי שלומית ג'רסי
התרחשויות בולטות במהלך העונה השנייה
בעונה הזאת הייתה מתמודדת בקטגוריית הבוגרים שלא חשפה את זהותה, ונקראה "אנונימית".
במהלך השידור החי הראשון היא נחשפה: שלומית ג'רסי.
בסוף הפרק, הודחה שלומית על ידי השופטים.
בתום שלב מחנה האימונים הודחו עידו ונה (מקטגוריית הבנים) ועטרה אבו (מקטגוריית הבנות), והפכו את שניהם ללהקה חדשה העונה לשם "עידו ועטרה" שהגיעו למקום הרביעי בגמר.
לקראת שלב ההופעות החיות חזר לשידורים החיים הזמר דודו איבגי מקבוצת הבנים, לאחר התערבות של הפקת התוכנית.
בסוף הלייב הרביעי דודו הודח על ידי השופטים.
בתוכנית הגמר, הצביעו למעלה מ-3 מיליון הצבעות, והיא זכתה לרייטינג של 30.3%.
ב-18 באוקטובר 2017 התחיל שידורה של העונה השלישית.
בעונה זו הצטרף לצוות השופטים הראפר סאבלימינל, שמחליף את רמי פורטיס שעזב את התוכנית בתום שתי עונות.
הזמרת עדן בן זקן (שזכתה במקום השני בעונתה הראשונה של התוכנית) החליפה למספר פרקים את שירי מימון שיצאה לחופשת לידה.
בנוסף, התוכנית עברה להיות משודרת ברשת 13, בעקבות פיצול ערוץ 2 ב-1 בנובמבר.
הזוכה בעונה היא עדן אלנה מנבחרת הצעירים של עברי לידר (שהחליפה את קטגוריית הבוגרים, שלא הייתה בעונה זו).
הפרס לזוכה הוא סינגל בינלאומי.
צבעפירושהמתמודד קיבל כיסא, לא הוחלף, והעפיל לשלב הבאהמתמודד קיבל כיסא, הוחלף מאוחר יותר, ובסופו של דבר הודחהמתמודד לא קיבל כיסא, והודח מיד אחרי הביצוע שלו
(סאבלימינל)אורי וטירל1"Arms"כיסא 1—בסטוני צוויטי ומגיאור2"לישון בלי לחלוםהחלפהסולנופסיס אינוויקטהעידן ואלמוג לזר3"השיר שלך"כיסא 3—פאנצ'ו וקארמה4"מכונת הזמן"כיסא 4—Average 525"Locked out of heaven"החלפההברינקסאבישי ודבי6"Empire state of mind"הדחה—סולנופסיס אינוויקטה7"No"כיסא 2—הברינקס8"אין יותר טוב מזה"כיסא 5—
נבחרת העונה השלישית שהגיעה לשלב הופעות החיות
קטגוריה (מנטור/ית)מתמודדיםצעירים (עברי) עדן אלנה אלירז זאדה ים רפאלי אוריאן רקיהבנים (משה) חוני אסור דניאל זינצ'נקוגיא יהודלהקות (סאבלימינל) אורי וטירל הברינקס עידן ואלמוגבנות (שירי) רעות לוי תמנע גונן לין בן חמו
ב-28 ביוני 2018, פורסם שהשופטת שירי מימון עזבה את תפקידה כמנטורית ב"אקס פקטור" ולא תמשיך לעונה הרביעית.
מימון עברה לשפוט בתוכנית המתחרה של קשת 12, "הכוכב הבא לאירוויזיון".
באותה שנה פורסם שעברי לידר ישפוט בעונה החדשה של "The Voice ישראל" (גם היא של רשת), לא ממשיך לעונה הרביעית.
כמו כן, משה פרץ עזב גם הוא את התוכנית וחזר לשפוט בתוכנית "בית ספר למוסיקה".
בנוסף פורסם על ידי "אקס פקטור ישראל" כי סיימון קאוול ישפוט בעונה הרביעית של התכנית יחד עם נטע ברזילי, מרגלית צנעני, אביב גפן, רן דנקר ומירי מסיקה.
ב-6 באפריל 2021 הכריז התאגיד שנציג ישראל באירוויזיון 2022 ייבחר באמצעות התוכנית "אקס פקטור ישראל".
מאוחר יותר פורסם שגם השיר לאירוויזיון יבחר בשלב הגמר של התחרות.
את העונה מנחה לירון ויצמן.
ב-30 במאי ביטל סיימון קאוול את השתתפותו בתוכנית.
שידור התכנית החל ב-30 באוקטובר 2021.
נבחרת העונה הרביעית שהגיעה לשלב הופעות החיות
קטגוריה (מנטור/ית)מתמודדיםבנות (אביב) אנה סטפני ענבל ביבי גאיידה אבו עוואד ספיר סבןבוגרים ולהקות (מירי ומרגול) עדי כהן לירון לב לינט שירן ורון טרנטה גרוב מאשיןבנים (נטע) אלישע נחמיאס מיכאל בן דוד אלי חולי שחר עדויצעירים (רן) שחר אדמוני אגם אבוחצירה עילאי אלמקייס ליה נביפור
אקס ליבריס בע"מ היא חברת תוכנה ישראלית המפתחת מערכות מידע ותוכנות אחרות לספריות אקדמיות וספריות לאומיות.
לדברי החברה, היא משרתת את עשרים האוניברסיטאות העיקריות בעולם.
מטה החברה נמצא בירושלים ולה עשרה משרדים נוספים בעולם.
בשנת 2015 נרכשה החברה על ידי חברת פרוקווסט (ProQuest) האמריקאית בכחצי מיליארד דולר.
בדצמבר 2021 נרכשה פרוקווסט על ידי קלריווייט (Clarivate).
אקס ליבריס התחילה כפרויקט פנימי באוניברסיטה העברית בירושלים ב-1980 שמטרתו הייתה לפתח מערכת ניהול ספרייה משום שאף מערכת לא ידעה, באותו זמן, לטפל גם באלפבית עברי ולטיני כפי שנדרש על ידי האוניברסיטה.
התוכנה נקראה אלף ALEPH – תוכנת ספרייה אוטומטית הניתנת להרחבה (Automated Library Expandable Program).
הגרסה הראשונה נקראה אלף 100.
ב-1983 הקימה חברת "יישום" – חברת מסחור הידע של האוניברסיטה העברית את אלף יישום בע"מ כחברה שמטרתה לשווק את התוכנה.
יוחנן שפרוך, שהיה מפתחה הראשון של תוכנת אלף, התמנה למנהל הטכנולוגיות הראשי של החברה.
בין 1983 ו-1988 קנו כל שמונה האוניברסיטאות בישראל את התוכנה, ובצורה זו יצרו רשת אחת משותפת לכל הספריות.
בשנת 1986 יזם והקים עזריאל מורג את חברת אקס ליבריס, ששיווקה את תוכנת אלף בישראל ובעולם.
בשנת 1995 עברו אלף יישום ואקס ליבריס מיזוג..
ביולי 1997 רכשה אקס ליבריס את Dabis, חברה מובילה למכירת מערכות ספריות אוטומטיות לארצות דוברות גרמנית.
ב-1999 השקיעו קרנות הון הסיכון ולדן ישראל ותמר 4 מיליון דולר באקס ליבריס.
בפברואר 2000 רכשה אקס ליבריס את הזכויות ל-SFX – תוכנת שרת ניתוב קישורים של OpenURL מאוניברסיטת גנט.
ביולי 2000 השיקה אקס ליבריס את MetaLib – מערכת לחיפוש משולב המנהלת חיפושים סימולטניים במשאבי מידע מרובים כמו קטלוגים של ספריות, מאמרים בכתבי עת ובעיתונים.
ב-2004 השיקה אקס ליבריס את Verde – מערכת לניהול משאבים אלקטרוניים המנהלת את הרכישה והרישוי של משאבים אלקטרוניים.
ב-2006 רכשה קרן ההשקעות פרנסיסקו פרטנרס את אקס ליבריס תמורת 62 מיליון דולר.
ב-2008 נרכשה אקס ליבריס על ידי קרן Leeds Equity Partners תמורת כ-170 מיליון דולר.
בסוף 2012 רכשה קרן Golden Gate Capital את אקס ליבריס.
באפריל 2015 רכשה אקסליבריס את חברת התוכנה oMbiel האנגלית.
בשנת 2015 רכשה חברת פרוקווסט את אקס ליבריס תמורת כחצי מיליארד דולר.
בשונה מרכישות קודמות בעבר (2006 ו-2012, על ידי קרנות להשקעות פיננסיות), פרוקווסט פעילה בתחום המידע והטכנולוגיות לעולם האקדמיה.
משום כך, רכישה זו הייתה מהלך אסטרטגי משמעותי הן לאקס ליבריס והן לפרוקווסט.
לאחר הרכישה, קלטה אקס ליבריס את חטיבת התוכנה של פרוקווסט, ומיזגה אותה לתוך החטיבות השונות של אקס ליבריס.
באוגוסט 2018 רכשה אקס ליבריס את חברת Research Research Ltd האנגלית.
בנובמבר 2020 הודיעה אקסליבריס על מינוי מנכ"ל ונשיא חדש - עודד שרפשטיין, לשעבר סמנכ"ל הכספים של החברה.
במאי 2021 רכשה חברת את פרוקווסט ואקס ליבריס.
באוגוסט 2022 מונה יריב קורש למנכ"ל החברה.
מטה החברה נמצא בגן הטכנולוגי מלחה בירושלים.
לאקס ליבריס יש 11 משרדים ו-12 מרכזי הפצה ב-23 ארצות.
יש לה משרדים באוסטרליה, סין, דנמרק, צרפת, גרמניה איטליה, סינגפור קוריאה הדרומית, בריטניה וארצות הברית.
בין לקוחותיה של אקס ליבריס נמנות, בין השאר, ספריית הקונגרס, הספרייה הבריטית והספרייה הלאומית של סין.
ב-2012 הגיעה החברה להסכם עם Orbis Cascade Alliance לספק ל-37 המוסדות האקדמיים שלה מערכות ספרייה משולבות.
אלף: מערכת אינטגרטיבית לניהול משאבי ספרייה (Integrated Library System)
Voyager: מערכת אינטגרטיבית לניהול משאבי ספרייה (Integrated Library System)
עלמא: מערכת אינטגרטיבית לניהול משאבי ספרייה (Integrated Library System).
להבדיל מאלף ו-Voyager אשר לרוב הותקנו באפן מקומי על שרתי הלקוחות, תוכנת Alma תוכננה מראש כמוצר SaaS, אשר מותקן ומופעל על שרתי החברה.
Primo: מנוע חיפוש להנגשת משאבי הספרייה למשתמשי קצה.
SFX: מחולל קישורים עבור רשומות ביבליוגרפיות (Link Resolver)
Verde: מערכת לניהול משאבים מקוונים
Rosetta: מערכת לשימור משאבי מדיה דיגיטליים
Leganto: מערכת לניהול רשימות קריאה בקורסים אקדמיים.
campusM: מערכת לפיתוח אפליקציות מובייל לקמפוסים אקדמיים.
Esploro: מערכת לניהול תהליכי מחקר מדעי.
לאחר רכישתה על ידי פרוקווסט, קלטה אקס ליבריס את עסקי התוכנה של פרוקווסט, ובכך הרחיבה את קו המוצרים שלה:
Summon: מנוע חיפוש להנגשת משאבי הספרייה למשתמשי קצה
360: משפחת מוצרים לניהול, גילוי והנגשה של משאבים מקוונים
RefWorks: יישום לניהול ציטוטים ורשימת מקורות (ביבליוגרפיה).
Rapido: פלטפורמה ליעול תהליך שיתוף המשאבים (Resource Sharing).
אקס מכינה הוא מותחן מדע בדיוני בריטי, אשר נכתב ובוים על ידי הסופר והתסריטאי אלכס גרלנד.
בסרט מככבים דונל גליסון, אליסיה ויקנדר, ואוסקר אייזק.
הסרט זכה בפרס אוסקר לאפקטים הטובים ביותר, בטקס פרסי אוסקר ה-88.
קיילב סמית' (מגולם על ידי דונל גליסון) הוא מתכנת בן 26 העובד בחברת Bluebook, מנוע החיפוש הפופולרי בעולם.
במסגרת הגרלה שהתקיימה במקום עבודתו קיילב נבחר לבקר במשך שבוע באחוזה הפרטית של מנכ"ל החברה האקצנטרי, ניית'ן, הנמצאת בלב יער מבודד באזור ההרים.
האדם היחיד שנמצא עם נייתן באחוזתו היא קיוקו, אישה יפנית אשר היא עוזרת הבית שלו.
ניית'ן חושף בפני קלייב כי הוא עבד על בינה מלאכותית והוא מעוניין שקיילב יערוך שיחות עם רובוטית דמוית אדם בשם אווה (מגולמת על ידי אליסיה ויקנדר) על מנת לקבוע את רמות איכות הבינה המלאכותית של אווה - בדומה למבחן טיורינג.
קיילב מגלה עד מהרה שזהו לא מבחן הוגן מאחר שהוא יודע שאווה היא רובוט.
ניית'ן משיב כי קיילב מוכרח לשפוט אם אווה אנושית או לא חרף הידיעה שהיא רובוט.
ניית'ן מגלה שהוא אסף מידע אישי ממיליארדי משתמשי Bluebook, באמצעות שאילתות החיפוש שלהם כאינדיקטורים למחשבה האנושית.
הוא פרץ למיליארדי טלפונים סלולריים ודלה הקלטות של ביטויים של אנשים ושפות גוף, כך שיוכל להפוך את התנהגותה של אווה למציאותית ואנושית יותר.
במהלך השיחות שלהם, קיילב מרגיש שהוא מתחבר יותר לאווה, שעמה הוא מתקשר דרך קיר שקוף, מאחר שאווה מוגבלת לדירתה.
אווה משתמשת במערכת טעינה ובאמצעותה מבצעת הפסקות חשמל ובכך מכבה את מערכת המעקב.
באחת מהפסקות החשמל הללו, היא אומרת לקיילב שניית'ן הוא שקרן שלא ניתן לסמוך עליו.
ככל שהזמן עובר, בשל ההתנהגות הדמוית-אנושית של אווה שמפגינה רגשות אמיתיים, קיילב משתכנע שכליאתה של אווה היא התעללות.
ניית'ן מגלה שאווה תעבור תכנות מחדש בעתיד, כדי להרוג ביעילות את אישיותה הנוכחית.
לילה אחד, אחרי שניית'ן מתעלף עקב שתיית יתר, קיילב צופה בהקלטות של רובוטים שנבנו בעבר והוא מגלה שקיוקו היא רובוט.
למחרת קיילב מבקש מאווה ליזום הפסקת חשמל, שבמהלכה הוא אומר לה שהוא יגרום לניית'ן להשתכר שוב ויעזור לה לברוח.
הוא מבקש ממנה לבצע הפסקת חשמל יזומה בשעה 22:00. למחרת ניית'ן מסרב לשתות ומגלה כי הוא שמע את קיילב ואווה בעזרת מצלמה נסתרת שפועלת על סוללות ולכן לא הושפעה מהפסקות החשמל של אווה.
הוא אומר לקיילב שאווה לא אוהבת אותו ושהיא רק משתמשת בו כדי להימלט מהמתחם.
ניית'ן חושף את המניע האמיתי שלו על שהזמין את קיילב: כדי לראות אם אווה תוכל לשכנע אותו שהיא אנושית, מספיק כדי להערים על מישהו ולעזור לה לברוח.
ומעבר לכך- הוא מספר לו שהוא בחר אותו כיוון שהוא בודד ויהיה קל יותר להשפיע עליו, ושהמראה החיצוני שלה הותאם אליו ספציפית כדי שהוא ירגיש איתה בנוח.
כשאווה יוזמת הפסקת חשמל, קיילב מגלה שהוא כבר תכנת מחדש את הדלתות כדי להיפתח (בזמן שניית'ן היה שיכור בלילה הקודם).
אווה מנסה לברוח מהמתקן, כשהיא מחליפה מילים עם קיוקו.
ניית'ן מכה את קיילב עד לאובדן הכרה ומחבל באווה, נדקר על ידי קיוקו בגבו (ובתגובה משמיד אותה) ולאחר מכן גם על ידי אווה.
ניית'ן מת כשאווה מנכסת לעצמה יד (שניית'ן הרס לה) ומעיין עור מדגם דמוי-אנוש שיאפשר לה לעטות מראה של אישה אמיתית.
לאחר שהיא לובשת שמלה, היא יוצאת ומשאירה את קיילב לכוד בתוך המתחם של ניית'ן.
אווה עולה על המסוק שנועד עבור קיילב ומתחילה בצעדיה הראשונים בקרב החברה אנושית.
דונל גליסון - בתפקיד קיילב סמית'
אליסיה ויקנדר - בתפקיד אווה
אוסקר אייזק - בתפקיד נייתן בייטמן
סונויה מיזונו - בתפקיד קיוקו
אקס-מן החדשים היא קבוצת גיבורי-על מוטאנטים שהופיעה בחוברת הקומיקס אקס-מן ביקום מארוול קומיקס.
בעוד כותרי האקס השונים מתרכזים במוטאנטים מבוגרים, הרי שסדרה זו מתמקדת בחייהם של מוטאנטים מתבגרים המתגוררים בבית הספר לצעירים מחוננים ע"ש אקסבייר ולומדים לשלוט בכוחותיהם.
אחרי אירועי הקרוס-אובר "אקס-מן: תסביך משיח" של שנת 2007, הסדרה בוטלה זמנית וקיבלה הרצה מחודשת תחת השם "אקס-מן הצעירים", שנמשכה 12 גליונות ונכתבה בידי מארק גוגנהיים.
אחרי קשת הסיפור הראשונה, חברי הקבוצה החלו להופיע מעל דפי חוברות "אקס-מן המופלאים".
עם ביטולה של הסדרה, הדמויות שולבו לתוך חוברות הדגל של האקס-מן.
עם סיום הרצת "אקס-מן החדשים" של גרנט מוריסון ומותה של ג'ין גריי, בית הספר לצעירים מחוננים ע"ש אקסבייר נפתח מחדש תחת הנהלתם של סקוט סאמרס ואמה פרוסט.
הם מארגנים את התלמידים לקבוצות קרב המתאמנות יחדיו בשימוש בכוחותיהם.
הסדרה מתמקדת בשתי קבוצות תלמידים יריבות - המוטאנטים החדשים בהדרכתה של דניאל מונסטאר וההליונס בהדרכתה של אמה פרוסט.
חברי קבוצת המוטאנטים החדשים כללה את ג'ושוע פולי/אליקסיר, דייוויד אליין/פרודיג'י, נוריקו אשידה/סורג', לורי קולינס/פרח קיר וסופיה מנטגה/רקדנית רוח.
חברי קבוצת הליונס כללה את ג'וליאן קלר/הליון, סאנטו ואקארו/רוקסלייד, ססילי קינקייד/מרקורי, סוראיה קאדיר/דאסט, בריאן קרוז/טאג ודאלאס גיבסון/ספקטר.
בנוסף, שני חברים נוספים עברו בין הקבוצות, כאשר קווין פורד/ויד'ר היה חבר במוטאנטים החדשים ועבר לקבוצת הליונס, בעוד ג'ושוע גאתרי/איקרוס היה חבר בקצרה בהליונס ועבר למוטאנטים החדשים.
בנוסף, תוארו במהלך סדרת הקומיקס קבוצות קרב נוספות אשר רוב חבריהם איבדו את כוחותיהם באירועי "בית אם".
קבוצות אלו כוללות את "התומכים" בהנהגתה של רוג, "יחידת אלפא" בהנהגתם של ז'אן-פול בובייה ושיאן קוי מאן (כאשר אנול היה חבר בה), "האצילים" בהנהגתו של רמי לבו (כאשר בלינג!
ופוקס היו חברות בה), "הקורסאיירס" בהנהגתו של סייקלופס (כאשר שלוש באחת היו חברות בה), "הפאלאדין" בהנהגתה של קיטי פרייד (כאשר היסאקו איצ'יקי/ארמור ורות אלדיין/בליינדפולד היו חברות בה) וכן קבוצת "פאראגון" בהנהגתן של ריין סינקלייר ואמארה אקילה (כאשר מגאן גווין/פיקסי הייתה חברה בה).
השלכות אירועי "בית אם" הביאו להשמדת מרבית אוכלוסיית המוטאנטים, ומספרו של אגף תלמידי בית הספר לצעירים מחוננים ע"ש אקסבייר צנח דרסטית מ-182 תלמידים ל-27 בלבד.
לפחות 45 תלמידים אשר הופשטו כוחותיהם נהרגו, ואמה פרוסט בחרה קבוצה נבחרת מתוך התלמידים שנותרו כדי לאמנם בתור האקס-מן החדשים.
קבוצה זו מנתה את אליקסיר, דאסט, הליון, מרקורי, סורג', רוקסלייד ו-X-23. במרוצת הזמן, מספר חברים הצטרפו לקבוצה או שהרוויחו את מקומם בה, כמו אנול, ארמור, פיקסי, פרודיג'י וג'נטל.
שאר התלמידים קיבלו הנחיה להישאר בשטחי בית הספר, כאשר חלקם סיפקו כוח גיבוי לקבוצות האקס השונות.
כמה משורדי ההשמדה ואלה שכוחותיהם הופשטו מהם עזבו את האחוזה או שנהרגו בעקבות התקפות שונות של ויליאם סטרייקר ואחרים.
סדרת האקס-מן אשר החלה בעקבות אירועי "אנו עומדים מופרדים" הציגה הרכב חדש לקבוצה שכלל את בליינדפולד, דאסט, רוקסלייד, וולף קאב ושלוש דמויות חדשות - אינק, גריימלקין וסייפר.
קשת הסיפור הראשונה הביאה להקמתה של הקבוצה בידי דונלד פירס, שנעזר בשינויים שערכו בו המטהרים כדי להתחזות לסייקלופס כחלק ממזימה מתוחכמת להרוג את המוטאנטים הצעירים - אותם הוא רואה בתור הדור האחרון למוטאנטים שנולדו לפני אירועי ההשמדה.
הקבוצה עוברת מניפולציה ונלחמת בקבוצת המוטאנטים החדשים לפני שתוכניתו של פירס נחשפת.
בסוף הסיפור, פירס רוצח את וולף קאב לפני שנלקח למעצר בידי האקס-מן.
אקס-מן: מורשת, אקס-פורס, וולברין והאקס-מן
מרבית חברי הקבוצה מופיעים לסירוגין לאחר מאורעות חוברת מספר 500 של אקס-מן המופלאים וביטולה של סדרת "אקס-מן הצעירים.
אליקסיר ו-X-23 מגויסים לשורות אקס-פורס החדשה.
הקבוצה משנה מיקום בדפי חוברות "אקס-מן: מורשת", תחת הנהגתה והדרכתה של רוג.
לאחר אירועי "אקס-מן: פילוג", רבים מהאקס-מן החדשים עוזבים עם וולברין לבית הספר החדש ע"ש ג'ין גריי.
ב"אקס-מן: בריאה מחדש", חברים נוספים מצטרפים לוולברין ורוג כמורים למוטאנטים הצעירים, ביניהם קאנונבול, גמביט, רייצ'ל גריי, האסק ושאדוקאט.
הקבוצה קיבלה לשורותיה גם חברים שאינם מוטאנטים, כמו ברו - פציפיסט צעיר מגזע הברוד - וקיד גלדיאטור, בנו של חבר המשמר האימפריאלי של השי'אר גלדיאטור.
חבר נוסף של אגף התלמידים הוא קיד אומגה, שהתנדב לבית הספר במטרה לשקם את תדמיתו.
אקס-מן החדשים היא קבוצה בדיונית של גיבורי-על מוטאנטים שהופיעה בחוברות הקומיקס אקס-מן ביקום מארוול קומיקס.
סדרת הקומיקס המקורית בכיכובם התפרסמה בין נובמבר 2012 לבין אוגוסט 2015 למשך 41 חוברות, עם הרצת המיתוג מחדש "מארוול עכשיו!".
הסדרה מתמקדת בחמשת חברי אקס-מן המקוריים (סייקלופס, מארוול גירל, אייסמן, חיה ואנג'ל), אשר הובאו מזמן העבר אל זמן ההווה כדי להתעמת עם מקביליהם העתידיים.
הסדרה המקורית החליפה את הכרך השני של סדרת "אקס-מן המופלאים" כסדרת הדגל של הזיכיון, והיא עצמה הוחלפה בסדרה X-Men: Blue עם תחילת הרצתו של המיתוג המחודש "תחייה מחודשת" של שנת 2017.
בנדיס מוסיף ומציין שחברי האקס-מן המקוריים יוצרים קשר לא רק עם קבוצת אקס-מן המופלאים של סייקלופס אלא גם קבוצת האקס-מן של וולברין.
"יהיו לנו שלוש סיעות של קבוצות, כשכל אחת מתקשרת עם השנייה.
כמעט ומדובר בסרט של רוברט אלטמן".
בעקבות אירועי "קרב האטום", אקס-מן מזמן העבר בהנהגתה של קיטי פרייד עברו לבית הספר החדש לצעירים מחוננים ע"ש אקסבייר של סייקלופס לאחר אי-הסכמה עם חברי אקס-מן מבית הספר ע"ש ג'ין גריי (קשת סיפור שהתחילה עם אירועי "פילוג" של שנת 2011).
לקבוצה מצטרפת בהמשך לורה קיני.
הקבוצה יוצאת להרפתקאות בחלל יחד עם קבוצות שומרי הגלקסיה וסטארג'אמרס בסיפור "משפטה של ג'ין גריי".
לאחר אירועים אלו, סייקלופס הצעיר מזמן העבר כיכב במיני-סדרה משלו, ובה השתתף בהרפתקאות ביחד עם אביו קורסאייר, אותו חשב למת.
אף על פי שהסדרה בוטלה עם סיום אירועי "הבלתי אנושיים נגד אקס-מן", סיפורם של האקס-מן החדשים ממשיך בחוברות X-Men Blue.
בעקבות בריחתו של סייקלופס מהכלא לאחר המלחמה עם האוונג'רס, הוא, אמה פרוסט, מג'יק ומגנטו מתחילים מסע צלב כנגד רדיפת המוטאנטים.
הם משחררים מוטאנטים חדשים שנכלאו לאחר שהתפרצו כוחותיהם, ותוקפים בעוינות רבה את בני האדם שאחראים לכך.
שאר חברי האקס-מן מנועים מלהגיב על פעולותיו של סייקלופס מחשש להצתת מלחמת אזרחים בין המוטאנטים, והערת אגב של אייסמן המתוסכל על כך שסייקלופס מהעבר מעולם לא היה מרשה את הפעולות של סייקלופס העתידי גורמת לחיה לעשות משהו בנדון.
הוא חוזר בזמן לימים המוקדמים של מכון אקסבייר מעט לאחר שצ'ארלס אקסבייר לקח חופשת היעדרות וחיה הצעיר עמד לעזוב זמנית את הקבוצה.
אקס-מן מזמן העבר נדהמים מהחדשות על סייקלופס העתידי ועל כך שהרג את פרופסור אקסבייר בעתיד.
הם מחליטים לעזור לחיה, וחיה הצעיר מבין שמקבילו העתידי לא היה נוסע בזמן אלא אם הדבר היה נחוץ ביותר.
הקבוצה מגיעה לבית הספר לצעירים מחוננים ע"ש ג'ין גריי בזמן ההווה, ווולברין מיד מתקיף את סייקלופס בפתאומיות לפני שג'ין הצעירה מהממת אותו בכוחותיה הטלפתיים.
חיה מתמוטט, וחיה הצעיר מגלה שמקבילו העתידי גוסס.
מעשיו האחרונים היו רצונו לעשות מעשה טוב אחרון בזמן שנותר לו לחיות.
אף על פי שחברי הקבוצה המומים מהעתיד שחזו בו בעת שהתבודדו באחד החדרים, ג'ין קוראת את מוחו של וולברין כשהוא מנסה להחזיר אותם לזמן העבר.
היא נוכחת לדעת שבזמן שוולברין מתנגד לנוכחותם באופן מודע, הרי שבסתר הוא אסיר תודה לחיה על ההזדמנות הזאת.
כשהם שומעים מבזק על התפרעות מוטאנטים, סייקלופס הצעיר מאשש מחדש את הבטחתו לקיום חזונו של אקסבייר לשלום.
חמשת חברי האקס-מן המקוריים עוזבים עם מטוס חדש של "הציפור השחורה" ומתכוונים להתעמת עם סייקלופס העתידי.
בזמן שסייקלופס מזמן ההווה מדבר עם מגנטו, הוא מבין שכוחותיהם יצאו מכלל שליטה כתוצאה מחשיפתם לכוח הפניקס.
הוא מסוגל לתחום את מטחי האנרגיה האופטיים שלו ללא הזדקקות למשקפי מגן, אך אינו מצליח לשלוט בהם בעת השימוש.
הם מנסים להציל את אמה פרוסט מהשבי, וגם היא מראה סימנים של איבוד שליטה בכוחותיה.
לעומתם, מג'יק קיבלה כוחות חדשים מחשיפתה לכוח הפניקס.
סייקלופס ומגנטו קובעים את בסיסם החדש במתקן נטוש של נשק אקס ויוצאים לאחר מכן להציל מספר מוטאנטים חדשים.
הם נתקלים בקבוצת אקס-מן המקוריים, וסייקלופס הצעיר קורא תיגר על מקבילו העתידי להצדיק את דיבוריו על "מהפכה".
סייקלופס מזמן ההווה נדהם בראותו את מקבילו הצעיר ואת ג'ין הצעירה, ותוהה שמא הם אשליה טלפתית.
הוא מבין שהם אמיתיים והם נחותים לרמתו.
ג'ין הצעירה מוכת תדהמה לנוכח מפגשם, והיא אינה מסוגלת לשלוט בטלפתיה שלה.
היא שומעת אותו מודה שהרג את אקסבייר, חושפת זאת בפני חברי קבוצתה ומשתלחת לעברו בזעם בכוחותיה הטלקינטיים.
משקפי המגן של סייקלופס נופלים והוא אינו יכול לשלוט במטחי האנרגיה, שמשטחים את האזור כולו.
מג'יק מגיעה ומשגרת אותו ואת מגנטו משם.
האקס-מן הצעירים מבולבלים מנכונותו של מגנטו לסגת מהקרב ומופתעים מכך שסייקלופס תקף אותם.
הקבוצה חוזרת לבית הספר לצעירים מחוננים ע"ש ג'ין גריי מתוך כוונה לחזור לזמן העבר, אך מגלה שחיה עבר התקף לב.
סייקלופס הצעיר מגייס מוטאנט חדש שכוחותיו מאפשרים לו פיתוח אבולוציוני הדרגתי ושינוי צורה בכל אלה אשר קרובים אליו.
ג'ין הצעירה משתמשת בכוחות הטלפתיה החדשים שלה כדי לקשר בין מוחותיהם של חיה מהעבר ומההווה, וחיה הצעיר מפתח את האמצעים לייצוב מצבו של חיה העתידי.
בחצר בית הספר, סייקלופס מרגיש לא בנוח לנוכח המבטים שהמוטאנטים האחרים נועצים בו, וכמעט מתפרץ בבכי לאחר שוולברין מאיים להרוג אותו אם אף אחד לא יתערב.
אולם, חיה מהעבר ומההווה מגיחים מהאחוזה, כשחיה מההווה נרפא ממצבו וקיבל חזות כמעט-אנושית.
וולברין בעד להחזיר את חברי האקס-מן המקוריים לעבר, היכן שאקסבייר ימחק את זכרונם, אך ג'ין מסרבת לעזוב עד אשר הם יצילו את העתיד שלהם.
יתר חברי הקבוצה מסכימים איתה, למעט אנג'ל הצעיר, שתוהה איפה מקבילו העתידי.
קיטי פרייד לוקחת אחריות על הקבוצה, וג'ין דורשת מסקוט שיתרחק ממנה.
ג'ין מתעוררת בפאניקה לאחר סיוט שבו סייקלופס ומגנטו מההווה מגיעים להזהיר אותה שוולברין מנסה להרוג אותה, וכוחות הטלפתיה החדשים שלה מפתיעים אותה.
סטורם וקיטי פרייד מרגיעות אותה בעזרת שיטה אותה גרסתה העתידית למדה בהמשך.
הן גם מציעות שג'ין תשמש כמנהיגת הקבוצה בזמן בו הם נמצאים בזמן ההווה, היות שמעשיו של סייקלופס ימנעו מחברי הקבוצה לסמוך עליו.
סייקלופס הצעיר אינו חש בנוח מהמבטים הננעצים לעברו.
הוא עוזב את בית הספר על אופנועו של וולברין כדי ללמוד יותר על זמן העתיד, ובינו לבין וולברין מתפתח עימות קצר ברחוב.
וורן הצעיר נפגש עם מקבילו העתיד, שנראה לא מופתע מקיומו, והוא מבולבל לגבי הכנפיים המתכתיות שלו.
מיסטיק נראית כשהיא קוראת על נוכחותו של סייקלופס הצעיר בעיתון.
בזמן שקיטי מעבירה לאקס-מן הצעירים קורס קצר בקרב פנים אל פנים, סייקלופס הצעיר מגיע לבנק בו הוא מחזיק כמה מחפציו האישיים של מקבילו העתידי.
כשהמשטרה מגיעה לעצור אותו בהאמינה שמדובר בסייקלופס מזמן ההווה, הוא ניצל בידי "וולברין", אך מגלה שמדובר במיסטיק באחד משינויי הצורה שלה.
היא אומרת לו להיות זהיר ולא לסמוך על וולברין האלים, אך בהמשך נפגשת עם בעל ברית בלתי מזוהה ואומרת לו שמטרתה היא לזרוע סכסוך בין חברי האקס-מן בזמן שהם מתכננים תוכנית חדשה.
בחזרה בבית הספר, סייקלופס הצעיר מציג בפני ג'ין את אחד הפריטים מתיבת הכספת של מקבילו העתידי - הזמנה לחתונה שלהם.
בזמן שהתעופף בשמיים יחד עם מקבילו העתידי, אנג'ל הצעיר מונע התקפה של ארגון הידרה על מגדל האוונג'רס וחש לא בנוח מהתנהגותו של וורן המבוגר.
ההתקפה מסתיימת עם הגעתם של האוונג'רס, וקפטן אמריקה זועם בתחילה על מעשיו של חיה בהבאתם של האקס-מן הצעירים לזמן ההווה.
פגישתו של וורן הצעיר עם מקבילו העתידי גורמת לו לנסות את מכשיר הזמן כדי לחזור לזמן העבר ולעזוב את האקס-מן.
אולם, ג'ין מוחקת את זכרונו לגבי הדברים החדשים אותם גילה.
האקס-מן מזמן העבר נראים לאחר מכן בחדר הסכנה, מתאמנים על התקפת זקיפי הסנטינל.
ג'ין משתמשת בטלפתיה שלה כדי לקרוא את מוחם של אנשים ללא הסכמתם, למורת רוחה של קיטי.
היא גם מגלה שסייקלופס הצעיר נפגש עם מיסטיק, מה שמעורר את חמתו של וולברין.
בינתיים, מיסטיק מסתננת לתוך כלא הרפסודה עם סייברטות' ומבריחה את ליידי מאסטרמיינד משם בהציעה לה אוצרות.
כדי להתחמק מהשומרים, ליידי מאסטרמיינד יוצרת אשליה שהם מותקפים בידי חברי אוונג'רס זומבים.
בחזרה בבית הספר לצעירים מחוננים ע"ש ג'ין גריי, סייקלופס המבוגר נראה יחד עם מג'יק, אמה פרוסט ומגנטו וקורא לאחרים לבוא עמו.
סייקלופס המבוגר מגיע לאחוזה כדי לגייס חברי אקס-מן לקבוצתו.
הוא מתווכח עם וולברין לגבי החזרתם של האקס-מן הצעירים לזמן העבר, בעוד קוקיות סטפורד משוחחות עם אמה פרוסט על שליטתה החלשה של ג'ין הצעירה בכוחות הטלפתיה החדשים שלה.
בינתיים, ליידי מאסטרמיינד, מיסטיק וסייברטות' שודדים בנקים תחת מסווה של וולברין והאקס-מן הצעירים.
בחזרה בבית הספר לצעירים מחוננים, קוקיות סטפורד מצטרפות לסייקלופס, ולמרבה ההפתעה והתדהמה גם אנג'ל הצעיר.
לפני שהם משתגרים משם, קוקיות סטפורד מביסות את ג'ין הצעירה בקרב מוחי על הזכות לשלוט במוחו של אנג'ל.
בהמשך, ניסיון למצוא את מיסטיק בציפור השחורה מוביל את האקס-מן הצעירים, שאדווקאט ווולברין להיתקלות בקבוצת האוונג'רס המופלאים.
האוונג'רס המופלאים מאמינים שהאקס-מן הצעירים מזמן העבר אחראים למתקפות על הבנקים.
האבוק וסייקלופס הצעיר נדהמים לראות אחד את השני, מאחר שסייקלופס האמין שאחיו מת.
ג'ין הצעירה מאבדת את שלוותה כשהיא קוראת את מוחה של מכשפת השני ומגלה שהיא הייתה אחראית להפשטת כוחותיהם של המוטאנטים, והיא תוקפת אותה ואת האוונג'רס.
אף על פי שהיא נמצאת בסערת רגשות, מכשפת השני והאוונג'רס מסבירים לה את אשר התרחש.
וולברין מסביר לאקס-מן הצעירים שהם עומדים להתעמת עם מיסטיק.
הם מוצאים את מיסטיק במחבוא הסודי שלה, וצופים בה כשהיא נפגשת עם מאדאם הידרה והסמוראי הכסוף החדש במטרה לרכוש את האי מדריפור בדרום-מזרח אסיה.
וולברין וקיטי פרייד פוקדים על האקס-מן הצעירים שלא לעקוב אחריהם, אך הם עושים זאת ומתפתח קרב ביניהם.
ככל הנראה, ליידי מאסטרמיינד גורמת להתפרצות כוח הפניקס בג'ין הצעירה, למרבה הפתעתם של האחרים.
גם האקס-מן וגם אחוות המוטאנטים קפואים במקומם, וליידי מאסטרמיינד מנסה לשכנע את ג'ין להרוג אותם.
ג'ין מצידה מאשימה את מיסטיק בכך שגרמה למצב הנוכחי, ווולברין מתכונן להרוג את ג'ין ולמנוע ממנה להשתמש בכוח שהיא איננה שולטת בו.
כשהוא משסע את גופה, מתגלה כי מדובר בחיזיון אסטראלי של הפניקס שג'ין הקרינה למוחם של חברי האחווה, אשר חלחל גם למוחם של חברי האקס-מן.
מאסטרמיינד יוצרת אשליה אחרונה שבעזרתה היא וסייברטות' נמלטים, אך מיסטיק נלכדת ונשלחת למתקן מאסר תחת אבטחה גבוהה.
סקוט ובובי הולכים לקרנבל ומנסים להתחבר לנערות בגילם.
ג'ין מתאמנת בכוחותיה הטלפתיים יחד עם חיה המבוגר והורסת את אופנועו של וולברין.
בזמן שהיא מרכיבה את האופנוע מחדש, היא קוראת את מחשבתו של חיה העתידי ומגלה שהייתה לו התאהבות ממושכת בה, אך לא אמר לה מתוך כבוד לסייקלופס.
בעקבות כך, ג'ין הצעירה נפגשת עם חיה הצעיר וחולקת איתו רגע רומנטי.
סיפור קרוס-אובר שכולל את ספיידרמן העליון והענק הירוק.
חברי הקבוצה מחליטים לנסוע לניו יורק ולבלות את זמנם.
חיה עדיין מבולבל מהנשיקה אותה חלק עם ג'ין, במיוחד כשהוא רואה שהיא יוצאת לסרט עם סקוט.
הוא מחליט לנסות את מזלו עם נשים לפני שעורו יהפוך לכחול כמו מקבילו העתידי, אך אין לו סיכוי.
הוא פוגש בסנטרל פארק בנערה שקוראת ספר של אן סקסטון ומגלה שהיא סטודנטית באוניברסיטת אמפייר ולומדת ביחד עם אותו פרופסור למחקר בקרינת גמא עמו למד, ד"ר דייוויד ג'וד.
הם מבקרים במעבדתו, ומתברר שמאז שהענק הירוק נחשף לקרינת גמא, הענף כבר אינו מהווה עניין כבעבר.
לפתע, המעבדה מותקפת בידי דוקטור אוקטופוס, וספיידרמן העליון מגיע לעזור לאקס-מן הצעירים להביסו.
ספיידרמן העליון מבטיח להם שלא מדובר בדוקטור אוקטופוס האמיתי אלא הוא עצמו, שלכוד בגופו של ספיידרמן.
הם מחליטים להיעזר בברוס באנר, היות שדוקטור אוקטופוס נגוע בקרינת גמא.
בהמשך מופיעה גרסה צעירה של אבומיניישן, שנחשב למת.
בתאוריה, דוקטור אוקטופוס והאבומיניישן עקבו אחר אקס-מן הצעירים מזמן העבר, וספיידרמן העליון חושש שאם מקבילו הצעיר ייהרג הוא יכול ליצור פרדוקס בקו הזמן.
הקבוצה טסה עם ספיידרמן העליון ודוקטור אוקטופוס לאחוזת אקס בזמן שחיה נשאר עם הענק כדי לטפל באבומיניישן.